
SPRENDIMAS
Dėl nekilnojamojo turto, esančio Ąžuolų g. 22, Jiestrakio k., Šilavoto sen., Prienų r. sav., nuomos 

2021 m. gruodžio 23 d. Nr. T3-272
Prienai

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, 15 straipsnio 8 dalimi, Lietuvos Respublikos vietos savivaldos įstatymo 16 straipsnio 2 dalies 26 punktu, Prienų rajono savivaldybės ilgalaikio materialiojo turto viešo nuomos konkurso ir nuomos ne konkurso būdu organizavimo ir vykdymo tvarkos aprašu ir Nuompinigių už savivaldybės ilgalaikio ir trumpalaikio materialiojo turto nuomą skaičiavimo taisyklėmis, patvirtintomis 2021 m. balandžio 29 d. sprendimu Nr. T3-116 ,,Dėl Prienų rajono savivaldybės ilgalaikio materialiojo turto viešo nuomos konkurso ir nuomos ne konkurso būdu organizavimo ir vykdymo tvarkos aprašo ir Nuompinigių už savivaldybės ilgalaikio ir trumpalaikio materialiojo turto nuomą skaičiavimo taisyklių patvirtinimo“, ir atsižvelgdama Prienų rajono savivaldybės administracijos direktoriaus 2021 m. gruodžio 9 d. įsakymą Nr. A3-1085 „Dėl nekilnojamojo turto pripažinimo nereikalingu naudoti“, Prienų rajono savivaldybės taryba nusprendžia:
	1. Išnuomoti viešo konkurso būdu 10 metų Prienų rajono savivaldybei nuosavybės teise priklausantį ir šiuo metu Prienų rajono savivaldybės administracijos patikėjimo teise valdomą nekilnojamąjį turtą – patalpas, kurių indeksai: 1-1, plotas 1,47 kv.; 1-2, plotas 8,77 kv. m; 1-3, plotas 1,62 kv. m; 1-4, plotas 12,92 kv. m, iš viso 24,78 kv. m (nekilnojamojo turto kadastro ir registro byloje pastatas pažymėtas 1B1p, unik. Nr. 6997-9003-5012, registro Nr. 20/14493), esančias Ąžuolų g. 22, Jiestrakio k., Šilavoto sen., Prienų r. sav.
2. Nustatyti pradinį turto nuompinigių dydį 2,00 Eur už 1 kv. m.
	3. Nustatyti, kad turtas išnuomojamas konkurso laimėtojo įstatuose (nuostatuose) nurodytai veiklai vykdyti.
4. Pavesti Prienų rajono savivaldybės administracijos direktoriui teisės aktų nustatyta tvarka organizuoti sprendimo 1 punkte nurodyto turto viešą nuomos konkursą.
	5. Įgalioti Prienų rajono savivaldybės administracijos direktorių pasirašyti Savivaldybės turto nuomos sutartį ir turto perdavimo–priėmimo aktą su konkurso laimėtoju.
Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

